Ved det britiske mesterskapet innendørs i Sheffield i februar 2011 kom han på tredjeplass med 5,51, og ble ikke kvalifisert til EM i friidrett innendørs 2011. Ved Lag-EM i friidrett 2011 (Super League) i juni kom han på 7.-plass i stav med 5,40. I juli vant han det britiske utendørsmesterskapet i Birmingham, og ble tatt ut til VM i friidrett 2011 i Daegu. I VM kom han på 9.-plass. Han vant en del andre internasjonale stevner dette året; i Perth i januar, i Loughborough i mai og i Recklinghausen og i Rehlingen-Siersburg i juni.